మొఘల్ సామ్రాజ్యం
హుమాయున్ యొక్క ఆకస్మిక మరణం కారణంగా 1556లో అతని పదమూడేండ్ల కుమారుడు జలాలుద్దీన్ అక్బర్ (1556 - 1605) రాజ్య నిర్వహణను స్వీకరించాడు. 1556న రెండవ పానిపట్టు యుద్ధంలో విజయం సాధించిన తరువాత అక్బరు తరపున బైరంఖాన్ రాజ్య విస్తరణను విస్తృతంగా చేపట్టాడు. అక్బరు యుక్త వయస్సుకు వచ్చిన తరువాత, తనదైన వ్యక్తిత్వాన్ని, రాజకీయ చతురతను అలవర్చుకున్నాడు. పని పట్ల ఎక్కువ శ్రద్ధ కలిగి కొన్ని సంవత్సరాల మొఘల్ సామ్రాజ్యంలోని పద్ధతులను స్వయంగా పర్యవేక్షించాడు. రాజ్య విస్తరణ చేసి ఉత్తరాన-పశ్చిమాన కాబూల్, ఉత్తరాన కాశ్మీర్, తూరుపున బెంగాల్ నుండి మధ్య-భారతాన నర్మదా నది వరకూ పాలించాడు.
గుర్‌దాస్‌పూర్
పంజాబు రాష్ట్ర 24 జిల్లాలలో గుర్‌దాస్ జిల్లా (పంజాబీ: ਗੁਰਦਾਸਪੁਰ ਜ਼ਿਲ੍ਹਾ) ఒకటి. గుర్‌దాస్ పట్టణం జిల్లాకేంద్రంగా ఉంది. జిల్లా సరిహద్దులలో నరోవల్ జిల్లా (పంజాబు పాకిస్థాన్]], జమ్మూ మరియు కాశ్మీర్ రాష్ట్రం లోని కతుయా జిల్లా, అమృత్‌సర్ మరియు హిమాచల్ ప్రదేశ్ లోని హోషియార్‌పూర్, చంబా మరియు కాంగ్రా జిల్లాలు ఉన్నాయి. జిల్లాలో 
బియాస్ మరియు రవి నదులు ప్రవహిస్తున్నాయి.మొగల్ సంరాజ్యాధినేత అక్బర్ తాను కలనౌర్ లోని పూదోటలో సింహాసనాధిష్టుడు కావాలని స్వయంగా ప్రకటించాడు.అక్బర్ చక్రవర్తి పట్టాభిషేకంతో ఈ పట్టణం చారిత్రక ప్రసిద్ధిచెందింది. ఈ జిల్లా హిమాలయపర్వత పాదాల వద్ద 
ఉంది. 2011 గణాంకాలను అనుసరించి పంజాబు రాష్ట్రంలో గుర్‌దాస్‌పూర్ జిల్లా జనసఖ్యాపరంగా 3వ స్థానంలో ఉంది. మొదటి రెండు స్థానాలలో లుధియానా మరియు అమృత్‌సర్ జిల్లాలు ఉన్నాయి.